text: Благородна кауза: Сънародниците ни в Северна Македония с труд на братя Миладинови | Banker Special
  Нов цветен килим краси София
  Съзвездието Лъв: История, митология и интересни факти
  Българската анимация "Айва" с триумф на Дрезденския филмов фестивал
  Литотерапия: Кои кристали са най-подходящи за вас
  "Вог" с коментар за тоалетите на Мария Бакалова в Кан
  Мирей Матийо на 75 години
  "Новият европейски Баухаус" ще изстреля културата в нова орбита
  Принц Хари не седи със скръстени ръце – мемоарите му излизат…
  L`Oreal Paris с нов посланик, киното – без Клинт Истууд
  Да си спомним Йоана Динчева – живописецът, осмислил "пленера"
  Съботно-неделните предложения – Под знака на открития Мачу Пикчу
  Le Grand Contrôle ви приветства
  Home Афиш Благородна кауза: Сънародниците ни в Северна Македония с труд на братя Миладинови
  Благородна кауза: Сънародниците ни в Северна Македония с труд на братя Миладинови
  Докато светът около нас бива всекидневно заливан от политически спорове, военни конфликти, икономически крахове и противоепидемични мерки, една благородна и патриотична инициатива ще зарадва над хиляда наши сънародници в Република Северна Македония. Разказваме ви за добрата постъпка на Виктор Стоянов, който даде специално интервю за читателите на Banker Special.
  На всички ни е ясно какво се случва днес с отношенията между Република България и Република Северна Македония. Без значение дали те са политически или исторически. Но в целия този хаос нашите сънародници с българско самосъзнание продължават да пазят родовата памет в бившата югославска република, устоявайки на натиска на някогашния политически елит.
  Константин (1830-1862) и Димитър Миладинови (1810-1862).
  Ето защо неотдавна бе стартирана дарителска кампания, чиято цел е свързана с изпращането на 1000 броя фототипни издания на вечния труд на Димитър и Константин Миладинови – "Български народни песни". Да припомним, че заветното дело на братята-родолюбци е свързано със събирането и записването на български фолклорни песни от всички места, населявани от българи: от Тулча (днес в Румъния) до Одрин, от Бургас до Охрид, от Осиек (Хърватия) до Воден (днешна Северна Гърция).
  Целта бе достигната – за 8 дни бяха събрани повече от необходимите 4850 лв. – общо 5840 лв., както съобщават от "Спомени отъ Царство България" чрез публикация във Facebook страницата си. Освен това става ясно, че в каузата участват и други групи като "Изпрати българска книга в Македония", "Vlacho-Bulgar Community" и "Royal Bulgaria in Colour/ Царство България въ цвѣтъ".
  За тези от вас, които не са запознати с делото на неправителствената организация "Спомени отъ Царство България", идеята на Facebook групата е да споделя интересни ретро фотографии от времето на Третото българско царство, като текстовете към тях са изписвани на стария правопис, отпреди езиковата реформа на 27-ми февруари 1945 година. Затова не се чудете, че освен употребата на ер голям и ер малък в края на думите се срещат и буквите Ѣ (ят) и ѫ (голям юс). Страницата е вече харесана от повече от 48 хил. души.
  Виктор Стоянов.
  А ето какво сподели инициаторът на кампанията – Виктор Стоянов – пред списание "Banker Special":
  – Виктор Стоянов, на 29 години, български гражданин – патриот. По професия – търговец на валути.
  – Какво ви мотивира да започнете инициативата?
  – Организирам инициативи, с идеята те да обединят българския народ в действия като тези с изпращането на книги до българите в Македония ("Изпрати българска книга в Македония").
  Корицата на страницата на Виктор Стоянов във Facebook.
  – Как се случи вашето сътрудничеството със "Спомени отъ Царство България"?
  – Случи се така, че едно от момчетата, което администрира страницата "Спомени оть Царство България", се оказа и част от издателство "Еделвайс" и оттам първоначално дариха 55 хубави книги. Това са исторически съчинения на генерал Никола Жеков – много ценни трудове, подходящи за българите в Македония и за хората, които имат добро отношение към България. Така те ще имат възможност да прочетат неща, които не се учат в училище и масово хората не ги знаят. Книгите, които издателство "Еделвайс" дариха, са предимно за Първата световна война, по-конкретно за войните за национално обединение на българския народ. Това е една изключителна интересна тема за хората в Македония. Оттам тръгна сътрудничеството ми с тях и вече успешно осъществяваме първата ни обща инициатива. Тя е да се отпечата във фототипен (оригинален) вид "Български народни песни" от братя Миладинови, издадена през 1861 г. в Загреб.
  – Как и къде ще бъдат доставени книгите в Северна Македония? Персонално или се доставят на едно място, откъдето вече се раздават?
  – Персонално. Всяка една книга ще бъде дадена лично на човек в Македония, който я е поискал. Понеже това е много ценен труд, а хората са помогнали идеята ни да се реализира, ние имаме категоричното желание – книгите да попаднат в добри ръце – най-вече да стигнат до хората в Македония… Колкото са книгите, толкова семейства ще ги получат – вече тече предварително записване. Правят се списъци, аз ги организирам.
  – Тъй като сте събрали 1000 лева над предвидената сума, в какво планирате да ги вложите?
  – Така се получи, че за кратко време хората дариха пари и събрахме над нужната сума. Вероятно ще отпечатаме около 1300 сборника. Но ще уточним това допълнително в пост.
  – С коя българска песен от събраните от братя Миладинови бихте поздравили нашите читатели?
  – С "Биляна платно белеше". Тази песен е много популярна в България и в Македония. Всеки българин я знае, всеки българин я е пял или повечето от вашите читатели. Така че нека да бъдат поздравени с тази песен от мене. Нека да бъдат горди българи, да се радват, че са се родили българи, защото това е дар от Бога. Да бъдат здрави и винаги да отстояват българската култура с действия – толкова, колкото им позволяват силите и възможностите! Където и да се намират. Тъй като българската нация и култура са вековни, те трябва да бъдат не само запазвани, но и развивани занапред, както са правили нашите предци и много съвременници.
  А ето го поздравът за нашите читатели https://www.youtube.com/watch?v=ASqDLMIAplY .
  Виктор Стоянов разкри и че за дарителите ще бъде предвидена по една бройка от "Български народни песни", за да им остане за спомен заедно с грамота за дарение. Не на последно място Стоянов ни увери, че подобни инициативи ще има и занапред, за да може българската култура отново и отново да се връща в Македония, въпреки действията или липсата на такива от страна на институции – като Македонската академия на науките, например.